જેતપુરમાં ઉત્પાદિત સાડીઓની મોટાપાયે નિકાસ થાય છે. જ્યારે દેશના પૂર્વીય વિસ્તારનાં રાજ્યોમાં પણ માલ સપ્લાય કરવામાં આવે છે. એસોસિયેશનના ઉપપ્રમુખ જયંતિભાઈ રામોલિયા કહે છે, “જ્યાં વધુ ગરમી પડતી હોય તેવા પ્રદેશોમાં કોટનની સાડીની માગ વધુ હોય છે. આથી જ આફ્રિકન દેશો અને દેશનાં પૂર્વોત્તર રાજ્યોમાં તેની ભારે માગ રહે છે. વળી કોટનની સાડી સસ્તી હોવાથી મધ્યમવર્ગને પણ પોસાય છે.”